CELEX: C2006/010/45
Language: da
Date: 2006-01-14 00:00:00
Title: Sag T-378/05: Sag anlagt den  7. oktober 2005  — Marenco mod Kommissionen

14.1.2006   
            
            
               DA
            
            
               Den Europæiske Unions Tidende
            
            
               C 10/22
            
         Sag anlagt den 7. oktober 2005 — Marenco mod Kommissionen
   (Sag T-378/05)
   (2006/C 10/45)
   Processprog: fransk
   Parter
   
      Sagsøger: Giuliano Marenco (Bruxelles, Belgien) [ved: avocats A. Pappalardo og M. Merola]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af fastsættelsen af sagsøgerens løn for januar 2005 (sidste måneds tjeneste)
               
                           —
                        
                        
                           for så vidt som fastsættelsen ikke tager hensyn til den stigning i grundlønnen, der er fastsat i artikel 7, stk. 4, vedtægtens bilag XIII,
                        
                     
                           —
                        
                        
                           for så vidt som multiplikationsfaktoren er angivet som 0,9982852 i stedet for 1;
                        
                     
         
               —
            
            
               Annullation af afgørelsen om tilkendelse og fastsættelse af sagsøgerens pensionsrettigheder, som blev truffet den 31. januar 2005 af kontorchefen for den administrative enhed pensioner i Kontoret for Forvaltning og Beregning af Individuelle Rettigheder
               
                           —
                        
                        
                           for så vidt som afgørelsen ikke tager hensyn til den stigning i grundlønnen, der er fastsat i artikel 7, stk. 4, vedtægtens bilag XIII,
                        
                     
                           —
                        
                        
                           for så vidt som der i indplaceringen ved udtrædelsen af tjenesten er anført tallet 0,9982852 i stedet for 1,
                        
                     
                           —
                        
                        
                           for så vidt som afgørelsen fastsætter indplaceringen ved pensionen til A*16/03 i stedet for A*16/06.
                        
                     
         
               —
            
            
               Annullation af den af generaldirektøren for Direktoratet for Personale og Administration trufne afgørelsen af 1. juli 2005 (ADMIN.B.2 — SHS/amd — D (05)15121), hvori sagsøgerens to klager (Nr. R/266/05 og R/298/05) blev afvist.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er forhenværende vice-generaldirektør for Kommissionens Juridiske Tjeneste og som gik på pension i februar 2005, var før sin udtræden af tjenesten indplaceret i lønklasse A*16 og var indtil ultimo 2004 omfattet af den i artikel 7, stk. 4, i vedtægtens bilag XIII fastsatte stigning i lønnen. I henhold til de vedtægtsændringer, der trådte i kraft den 1. maj 2004, blev der anvendt en multiplikationsfaktor på 0,9580274 på hans grundløn, hvilken afspejler forskellen mellem den grundløn, der er fastsat for hans lønklasse og løntrin i henhold til den gamle og den nye vedtægt.
   Den 1. januar 2005 nåede sagsøgeren løntrin 6 i sin lønklasse. Eftersom den grundløn, der er fastsat for dette løntrin i henhold til den gamle og den nye vedtægt, er ens, er det sagsøgerens opfattelse, at den multiplikationsfaktor, der finder anvendelse, herefter bør være »1«. Imidlertid blev der fra denne måned anført en multiplikationsfaktor på 0,9982852 såvel på hans sidste lønseddel som i afgørelsen om tilkendelse og fastsættelse af hans pensionsrettigheder. Desuden var den stigning i lønnen, der er fastsat i artikel 7, stk. 4, i vedtægtens bilag XIII, ikke indeholdt i hans løn for januar 2005, og er følgelig ikke taget i betragtning ved fastsættelsen af hans pensionsrettigheder, som er beregnet på grundlag af lønnen for denne måned. Endelig har afgørelsen om fastsættelse af pensionsrettighederne indplaceret sagsøgeren på løntrin 3, og ikke på løntrin 6, i hans lønklasse.
   Sagsøgeren har til støtte for søgsmålet anført, at der er sket tilsidesættelse af artikel 2, stk. 2, artikel 7, stk. 4, og artikel 8, stk. 2, i vedtægtens bilag XIII. Sagsøgeren har ligeledes anført, at der er sket tilsidesættelse af hans berettigede forventning, der er opstået som følge af en vejledende beregning, som han har foretaget ved hjælp af et edb-middel (»kalkulator«), som Kommissionen har stillet til rådighed for personalet. Ifølge sagsøgeren foreskrev kalkulatoren en hensyntagen til den pågældende forhøjelse ved fastsættelsen af pensionen.